ประกาศกระทรวงสาธารณสุขประกาศกระทรวงสาธารณสุข(ฉบับที่๑๓) พ.ศ. ๒๕๔๖เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่ อาศัยอำนาจตามความในมาตรา ๔ (๑) และ (๒) และมาตรา๑๕ แห่งพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑ให้ยกเลิกความใน (๖) ของข้อ ๒ แห่งประกาศกระทรวงสาธารณสุข (ฉบับที่ ๑๐)พ.ศ. ๒๕๔๕ เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่และให้ใช้ความต่อไปนี้แทน(๖)ที่พักผู้โดยสารเฉพาะบริเวณที่มีระบบปรับอากาศ และที่พักผู้โดยสารรถไฟฟ้าข้อ ๒ให้ยกเลิกความใน (๑๗) ของข้อ ๒ แห่งประกาศกระทรวงสาธารณสุข (ฉบับที่ ๑๐)พ.ศ. ๒๕๔๕ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่และให้ใช้ความต่อไปนี้แทน(๑๗) สถานที่จำหน่ายอาหาร เครื่องดื่มอาหารและเครื่องดื่ม หรือสถานที่จัดเลี้ยง เฉพาะบริเวณที่มีระบบปรับอากาศ ยกเว้น(ก) สถานที่จำหน่ายอาหาร เครื่องดื่มอาหารและเครื่องดื่ม หรือสถานที่จัดเลี้ยง เฉพาะบริเวณที่มีระบบปรับอากาศที่เป็นหรืออยู่ภายในสถานบริการตามมาตรา ๓ (๑) (๒) และ (๓) แห่งพระราชบัญญัติสถานบริการพ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติสถานบริการ (ฉบับที่ ๒) พ.ศ. ๒๕๒๑(ข) สถานที่จำหน่ายอาหาร เครื่องดื่มอาหารและเครื่องดื่ม หรือสถานที่จัดเลี้ยง เฉพาะบริเวณที่มีระบบปรับอากาศที่เป็นหรือยู่ภายในสถานบริการตามมาตรา ๓ (๔) แห่งพระราชบัญญัติสถานบริการ พ.ศ.๒๕๐๙ ซึ่งแก้ไขเพิ่มเติมโดยพระราชบัญญัติสถานบริการ (ฉบับที่ ๓) พ.ศ. ๒๕๒๕ที่ได้ห้ามผู้ที่มีอายุต่ำกว่า ๒๐ ปีบริบูรณ์ ซึ่งมิได้ทำงานในสถานบริการนั้นเข้าไปในสถานบริการระหว่างเวลาทำการ โดยแสดงป้ายถาวรเป็นภาษาไทยบนพื้นสีขาวตัวอักษร สี่พระยา สีแดงขนาดไม่น้อยกว่า ๒๐๐พอยด์ มีข้อความ ห้ามผู้ที่มีอายุต่ำกว่า 20 ปีเข้าในบริเวณทางเข้าสถานที่นั้นที่เห็นได้อย่างชัดเจนสถานบริการที่มีสถานที่จำหน่ายอาหาร เครื่องดื่มอาหารและเครื่องดื่ม หรือสถานที่จัดเลี้ยง เฉพาะบริเวณที่มีระบบปรับอากาศ ที่เป็นหรืออยู่ในสถานบริการตาม(ก) และ (ข) จะต้องไม่เป็นสถานบริการที่ต้องอยู่ในสถานที่สาธารณะตามข้อ ๒ ข้อ ๓และข้อ ๔ ของประกาศสาธารณสุข (ฉบับที่ ๑๐) พ.ศ. ๒๕๔๕ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุรี่ข้อ ๓ให้เพิ่มเติมความต่อไปนี้เป็น (๒๐) ของข้อ ๒ แห่งประกาศกระทรวงสาธารณสุข(ฉบับที่ ๑๐) พ.ศ. ๒๕๔๕ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่และให้ใช้ความต่อไปนี้แทน(๒๐) สถานที่เล่นกีฬาโบว์ลิ่งข้อ ๔ให้ยกเลิกความใน (๑) ของข้อ ๓ แห่งประกาศกระทรวงสาธารณสุข (ฉบับที่ ๑๐)พ.ศ. ๒๕๔๕ เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่และให้ใช้ความต่อไปนี้แทน(๑)โรงเรียนหรือสถานศึกษาต่ำกว่าระดับอุดมศึกษาโดยครอบคลุมพื้นที่ภายในบริเวณรั้วโรงเรียนหรือสถานศึกษาทั้งหมดข้อ ๕[๑]ประกาศฉบับนี้ให้ใช้บังคับตั้งแต่วันถัดจากวันที่ได้ประกาศในราชกิจจานุเบกษาเป็นต้นไปประกาศณ วันที่ ๑๒ มิถุนายน พ.ศ. ๒๕๔๖สุดารัตน์ เกยุราพันธุ์รัฐมนตรีว่าการกระทรวงสาธารณสุขวัชศักดิ์/ผู้จัดทำ๑๘กุมภาพันธ์ ๒๕๕๒รัศม์วรรณวลัย/ตรวจ๑๙กุมภาพันธ์ ๒๕๕๒[๑] ราชกิจจานุเบกษาเล่ม ๑๒๐/ตอนพิเศษ ๗๑ ง/หน้า ๑๔/๓๐ มิถุนายน ๒๕๔๖